Skyfall die beste Britse fliek | Nuus24
Londen – Die nuutste James Bond-rolprent Skyfall het Les Miserables uitgestof om die toekenning vir die beste Britse rolprent by Sondag se Bafta-toekennings, die Britse ekwivalent van die Oscars, in te palm.“Ons het almal groot verwagtinge vir die rolprent gehad en ek dink dit is regverdig om te sê al daardie verwagtinge is oortref. Hierdie is net die kersie op die koek,” het Sam Mendes, die rolprent se regisseur, gesê.Skyfall het onlangs die suksesvolste rolprent ooit by die Britse loket geword, maar Les Miserables was steeds die groot gunsteling om met die toekenning weg te stap.Ben Affleck se Argo het die toekenning vir beste rolprent gekry, terwyl Daniel Day-Lewis nóg ‘n toekenning as beste akteur vir sy rol in Lincoln ingepalm het.Emmanuelle Riva het die toekenning vir beste aktrise gewen vir haar rol in Amour.Van die wenners by die Bafta-toekennings:Beste rolprent:ArgoBeste Britse rolprent:SkyfallBeste regisseur:Ben Affleck - ArgoBeste akteur:Daniel Day-Lewis - LincolnBeste aktrise:Emmanuelle Riva - AmourBeste manlike byspeler:Christoph Waltz - Django UnchainedBeste vroulike byspeler:Anne Hathaway - Les MiserablesUitstaande debuut deur 'n Britse skrywer, regisseur of vervaardiger:Bart Layton en Dimitri Doganis - The ImposterAnimasie:BraveRolprent in ander taal:AmourOorspronklike draaiboek:Quentin Tarantino - Django UnchainedAangepaste draaiboek:David O. Russell - Silver Linings PlaybookDokumentêr:Searching for Sugar Man– Volg Nuus24 op Twitter.
Lees meer oor: ben affleck | daniel day-lewis | baftas VOLGENDE OP NUUS24X